2.

Príloha IV sa mení takto: a) V kapitole II sa písmeno c) nahrádza takto: „c) živočíchov akvakultúry týmito kŕmnymi surovinami a kŕmnymi zmesami: i) spracovanými živočíšnymi bielkovinami získanými z neprežúvavcov (s výnimkou rybej múčky a iných spracovaných živočíšnych bielkovín získaných z chovaného hmyzu) a kŕmnymi zmesami s obsahom takýchto spracovaných živočíšnych bielkovín, ktoré sú vyrobené, uvedené na trh a používané v súlade so všeobecnými podmienkami stanovenými v kapitole III a špecifickými podmienkami stanovenými v oddiele D kapitoly IV; ii) spracovanými živočíšnymi bielkovinami získanými z chovaného hmyzu a kŕmnymi zmesami s obsahom takýchto spracovaných živočíšnych bielkovín, ktoré sú vyrobené, uvedené na trh a používané v súlade so všeobecnými podmienkami stanovenými v kapitole III a špecifickými podmienkami stanovenými v kapitole IV oddiele F;“ b) Kapitola III sa mení takto: i) Oddiel A sa nahrádza takto: „ODDIEL A Preprava a skladovanie kŕmnych surovín a kŕmnych zmesí určených na kŕmenie neprežúvavých hospodárskych zvierat 1. Tieto produkty určené na kŕmenie neprežúvavých hospodárskych zvierat sa prepravujú vo vozidlách a v nádobách a skladujú sa v skladoch, ktoré nie sú používané na prepravu, resp. na skladovanie krmiva určeného pre prežúvavce: a) voľne ložené spracované živočíšne bielkoviny získané z neprežúvavcov vrátane rybej múčky a spracovaných živočíšnych bielkovín získaných z chovaného hmyzu; b) voľne ložený hydrogenfosforečnan vápenatý (dikalciumfosfát) a fosforečnan vápenatý (trikalciumfosfát) živočíšneho pôvodu; c) voľne ložené krvné produkty získané z neprežúvavcov; d) voľne ložené kŕmne zmesi s obsahom kŕmnych surovín uvedených v písmenách a), b) a c). Záznamy o type prepravených produktov alebo produktov uložených v sklade musia byť príslušnému orgánu k dispozícii počas obdobia najmenej dvoch rokov. 2. Odchylne od bodu 1 sa môžu vozidlá, nádoby a sklady, ktoré sa predtým použili na prepravu alebo skladovanie produktov uvedených v danom bode, následne použiť na prepravu alebo skladovanie krmiva určeného pre prežúvavce za podmienky, že sú predtým vyčistené s cieľom zabrániť krížovej kontaminácii, v súlade so zdokumentovaným postupom, ktorý predtým schválil príslušný orgán. Vždy, keď sa použije takýto postup, musí byť príslušnému orgánu k dispozícii zdokumentovaný záznam o takomto použití, a to najmenej počas obdobia dvoch rokov. 3. Sklady, v ktorých sa v súlade s bodom 2 skladujú kŕmne suroviny a kŕmne zmesi uvedené v bode 1, schvaľuje príslušný orgán na základe overenia ich súladu s požiadavkami uvedenými v bode 2. 4. Voľne ložené spracované živočíšne bielkoviny získané z neprežúvavcov vrátane spracovaných živočíšnych bielkovín získaných z chovaného hmyzu, s výnimkou rybej múčky, a voľne ložené kŕmne zmesi s obsahom takýchto spracovaných živočíšnych bielkovín sa prepravujú vo vozidlách a nádobách a skladujú v skladoch, ktoré nie sú používané na prepravu ani na skladovanie krmiva určeného pre neprežúvavé hospodárske zvieratá s výnimkou živočíchov akvakultúry. 5. Odchylne od bodu 4 sa môžu vozidlá, nádoby a sklady, ktoré sa predtým použili na prepravu alebo skladovanie produktov uvedených v danom bode, následne použiť na prepravu alebo skladovanie krmiva určeného pre neprežúvavé hospodárske zvieratá s výnimkou živočíchov akvakultúry za podmienky, že sú predtým vyčistené s cieľom zabrániť krížovej kontaminácii, v súlade so zdokumentovaným postupom, ktorý predtým schválil príslušný orgán. Vždy, keď sa použije takýto postup, musí byť príslušnému orgánu k dispozícii zdokumentovaný záznam o takomto použití, a to najmenej počas obdobia dvoch rokov.“ ii) V oddiele B sa bod 3 nahrádza takto: „3. Odchylne od bodu 1, špecifické povolenie na výrobu kompletných krmív z kŕmnych zmesí obsahujúcich produkty uvedené v danom bode sa nevyžaduje v prípade hospodárstiev s výrobou krmív na vlastné účely za predpokladu, že spĺňajú tieto podmienky: a) musia byť registrované príslušným orgánom ako hospodárstva vyrábajúce kompletné krmivá z kŕmnych zmesí s obsahom produktov uvedených v bode 1; b) musia držať iba neprežúvavce; c) akékoľvek kŕmne zmesi s obsahom rybej múčky používané na výrobu kompletných krmív musia obsahovať menej ako 50 % dusíkatých látok; d) akékoľvek kŕmne zmesi s obsahom hydrogenfosforečnanu vápenatého (dikalciumfosfátu) a fosforečnanu vápenatého (trikalciumfosfátu) živočíšneho pôvodu používané na výrobu kompletných krmív musia obsahovať menej ako 10 % celkového fosforu; e) akékoľvek kŕmne zmesi s obsahom krvných produktov získaných z neprežúvavcov používané na výrobu kompletných krmív musia obsahovať menej ako 50 % dusíkatých látok.“ iii) V oddiele C sa písmeno a) nahrádza takto: „a) spracované živočíšne bielkoviny získané z neprežúvavcov vrátane rybej múčky a spracovaných živočíšnych bielkovín získaných z chovaného hmyzu;“ iv) V oddiele D sa bod 1 písm. a) nahrádza takto: „a) spracované živočíšne bielkoviny získané z neprežúvavcov vrátane rybej múčky a spracovaných živočíšnych bielkovín získaných z chovaného hmyzu;“ c) Kapitola IV sa mení takto: i) V oddiele A sa písmeno b) nahrádza takto: „b) Slová „rybia múčka – nesmie sa používať na kŕmenie prežúvavcov s výnimkou neodstavených prežúvavcov“ musia byť jasne uvedené v sprievodnom obchodnom doklade, prípadne v zdravotnom osvedčení uvedenom v článku 21 ods. 2 nariadenia (ES) č. 1069/2009, ako aj na etikete rybej múčky; Slová „obsahuje rybiu múčku – nesmie sa používať na kŕmenie prežúvavcov“ musia byť jasne uvedené na etikete kŕmnych zmesí s obsahom rybej múčky určených pre neprežúvavé hospodárske zvieratá iné ako zvieratá chované na kožušinu.“ ii) Oddiel B sa nahrádza takto: „ODDIEL B Špecifické podmienky uplatniteľné na používanie hydrogenfosforečnanu vápenatého (dikalciumfosfátu) a fosforečnanu vápenatého (trikalciumfosfátu) živočíšneho pôvodu a kŕmnych zmesí s obsahom takýchto fosfátov určených na kŕmenie neprežúvavých hospodárskych zvierat s výnimkou zvierat chovaných na kožušinu a) Slová „hydrogenfosforečnan vápenatý a fosforečnan vápenatý živočíšneho pôvodu – nesmie sa používať na kŕmenie prežúvavcov“ musia byť jasne uvedené v sprievodnom obchodnom doklade, prípadne v zdravotnom osvedčení uvedenom v článku 21 ods. 2 nariadenia (ES) č. 1069/2009, ako aj na etikete hydrogenfosforečnanu vápenatého (dikalciumfosfátu) a fosforečnanu vápenatého (trikalciumfosfátu) živočíšneho pôvodu; b) Slová „obsahuje hydrogenfosforečnan vápenatý a fosforečnan vápenatý živočíšneho pôvodu – nesmie sa používať na kŕmenie prežúvavcov“ musia byť jasne uvedené na etikete kŕmnych zmesí s obsahom hydrogenfosforečnanu vápenatého (dikalciumfosfátu) a fosforečnanu vápenatého (trikalciumfosfátu) živočíšneho pôvodu.“ iii) V oddiele C sa prvý odsek písmena c) nahrádza takto: „c) Krvné produkty sa vyrábajú v spracovateľských zariadeniach, ktoré výlučne spracúvajú krv neprežúvavcov a ktoré príslušný orgán zaregistroval ako zariadenia spracúvajúce výlučne krv neprežúvavcov.“ iv) V oddiele C sa písmeno d) nahrádza takto: „d) Slová „krvné produkty z neprežúvavcov – nesmú sa používať v krmive pre prežúvavcov“ musia byť jasne uvedené v sprievodnom obchodnom doklade, prípadne v zdravotnom osvedčení uvedenom v článku 21 ods. 2 nariadenia (ES) č. 1069/2009, ako aj na etikete krvných produktov získaných z neprežúvavcov; Slová „obsahuje krvné produkty z neprežúvavcov – nesmie sa používať na kŕmenie prežúvavcov“ musia byť jasne uvedené na etikete kŕmnych zmesí s obsahom krvných produktov získaných z neprežúvavcov.“ v) V oddiele D sa názov uvedeného oddielu, úvodná veta prvého odseku a písmeno a) nahrádzajú takto: „ODDIEL D Špecifické podmienky uplatniteľné na výrobu a používanie spracovaných živočíšnych bielkovín získaných z neprežúvavcov s výnimkou rybej múčky a spracovaných živočíšnych bielkovín získaných z chovaného hmyzu, a kŕmnych zmesí s obsahom takýchto bielkovín určených na kŕmenie živočíchov akvakultúry Na výrobu a používanie spracovaných živočíšnych bielkovín získaných z neprežúvavcov s výnimkou rybej múčky a spracovaných živočíšnych bielkovín získaných z chovaného hmyzu, a kŕmnych zmesí s obsahom takýchto bielkovín určených na kŕmenie živočíchov akvakultúry sa uplatňujú tieto špecifické podmienky: a) Vedľajšie živočíšne produkty určené na výrobu spracovaných živočíšnych bielkovín uvedených v tomto oddiele musia pochádzať z: i) bitúnkov, na ktorých sa nezabíjajú prežúvavce a ktoré sú registrované príslušným orgánom ako bitúnky, na ktorých sa nezabíjajú prežúvavce, alebo ii) rozrábkarní, v ktorých sa nevykosťuje ani nerozrába mäso prežúvavcov a ktoré sú registrované príslušným orgánom ako rozrábkarne, v ktorých sa nevykosťuje ani nerozrába mäso prežúvavcov, alebo iii) iných podnikov ako tých, ktoré sú uvedené v bode i) alebo ii), v ktorých sa nezaobchádza s produktmi z prežúvavcov a ktoré sú registrované príslušným orgánom ako podniky, v ktorých sa nezaobchádza s produktmi z prežúvavcov. Odchylne od uvedenej špecifickej podmienky môže príslušný orgán povoliť zabíjanie prežúvavcov na bitúnku, kde sa vyrábajú vedľajšie živočíšne produkty z neprežúvavcov určené na výrobu spracovaných živočíšnych bielkovín uvedených v tomto oddiele, a zaobchádzanie s produktmi z prežúvavcov v rozrábkarni alebo inej prevádzkarni vyrábajúcej vedľajšie živočíšne produkty z neprežúvavcov určené na výrobu spracovaných živočíšnych bielkovín uvedených v tomto oddiele. Uvedené povolenie sa môže udeliť len vtedy, ak príslušný orgán na základe inšpekcie na mieste považuje účinnosť opatrení zameraných na zabránenie krížovej kontaminácii medzi vedľajšími produktmi z prežúvavcov a neprežúvavcov za uspokojivú. Uvedené opatrenia musia zahŕňať tieto minimálne požiadavky: i) neprežúvavce sa musia zabíjať na linkách, ktoré sú fyzicky oddelené od liniek používaných na zabíjanie prežúvavcov; ii) s produktmi z neprežúvavcov sa musí zaobchádzať na výrobných linkách, ktoré sú fyzicky oddelené od liniek používaných na zaobchádzanie s produktmi z prežúvavcov; iii) zariadenia na zber, skladovanie, prepravu a balenie vedľajších živočíšnych produktov z neprežúvavcov musia byť oddelené od zariadení pre vedľajšie živočíšne produkty z prežúvavcov; iv) musí sa vykonávať pravidelný odber vzoriek z vedľajších živočíšnych produktov z neprežúvavcov a ich analýza na zistenie prítomnosti bielkovín z prežúvavcov. Použitá metóda analýzy musí byť na daný účel vedecky validovaná. Frekvencia odberu vzoriek a analýzy sa stanoví na základe hodnotenia rizika, ktoré vykoná prevádzkovateľ ako súčasť svojich postupov založených na zásadách HACCP.“ vi) V oddiele D sa prvý odsek písmena c) nahrádza takto: „c) Spracované živočíšne bielkoviny uvedené v tomto oddiele sa vyrábajú v spracovateľských zariadeniach, ktoré sú určené výlučne na spracovanie vedľajších živočíšnych produktov z neprežúvavcov pochádzajúcich z bitúnkov, rozrábkarní alebo iných zariadení uvedených v písmene a). Uvedené spracovateľské zariadenia musia byť registrované príslušným orgánom ako zariadenia spracúvajúce výlučne vedľajšie živočíšne produkty z neprežúvavcov.“ vii) V oddiele D písmene d) druhom odseku sa úvodná veta bodu i) nahrádza takto: „i) výrobu kŕmnych zmesí, ktoré obsahujú spracované živočíšne bielkoviny uvedené v tomto oddiele, pre živočíchy akvakultúry v zariadeniach, v ktorých sa tiež vyrábajú kŕmne zmesi určené pre iné hospodárske zvieratá s výnimkou zvierat chovaných na kožušinu, môže príslušný orgán povoliť po tom, ako vykoná inšpekciu na mieste, a za predpokladu, že sú splnené tieto podmienky:“ viii) V oddiele D sa písmeno d) bod ii) a písmeno e) nahrádzajú takto: „ii) špecifické povolenie na výrobu kompletných krmív z kŕmnych zmesí obsahujúcich spracované živočíšne bielkoviny uvedené v tomto oddiele sa nevyžaduje v prípade hospodárstiev s výrobou krmív na vlastné účely, ktoré spĺňajú tieto podmienky: — sú registrované príslušným orgánom ako hospodárstva vyrábajúce kompletné krmivá z kŕmnych zmesí obsahujúcich spracované živočíšne bielkoviny získané z neprežúvavcov s výnimkou rybej múčky a spracovaných živočíšnych bielkovín získaných z chovaného hmyzu, — chovajú iba živočíchy akvakultúry a — kŕmne zmesi obsahujúce spracované živočíšne bielkoviny, ktoré sú uvedené v tomto oddiele a ktoré sa používajú na ich výrobu, obsahujú celkovo menej ako 50 % dusíkatých látok. e) Sprievodný obchodný doklad, prípadne zdravotné osvedčenie, uvedené v článku 21 ods. 2 nariadenia (ES) č. 1069/2009, týkajúce sa spracovaných živočíšnych bielkovín uvedených v tomto oddiele a etiketa na nich musia byť jasne označené týmito slovami: „spracované živočíšne bielkoviny z neprežúvavcov – nesmie sa používať na kŕmenie hospodárskych zvierat s výnimkou živočíchov akvakultúry a zvierat chovaných na kožušinu“. Na etikete kŕmnych zmesí obsahujúcich spracované živočíšne bielkoviny uvedené v tomto oddiele sa musia jasne uviesť tieto slová: „obsahuje spracované živočíšne bielkoviny z neprežúvavcov – nesmie sa používať na kŕmenie hospodárskych zvierat s výnimkou živočíchov akvakultúry a zvierat chovaných na kožušinu“.“ ix) V oddiele E sa písmeno b) až g) nahrádza takto: „b) Slová „rybia múčka – nesmie sa používať na kŕmenie prežúvavcov s výnimkou neodstavených prežúvavcov“ musia byť jasne uvedené v sprievodnom obchodnom doklade, prípadne v zdravotnom osvedčení, uvedených v článku 21 ods. 2 nariadenia (ES) č. 1069/2009, ako aj na etikete rybej múčky určenej na použitie v náhradkách mlieka. c) Použitie rybej múčky pre neodstavené prežúvavé hospodárske zvieratá sa povolí len na účely výroby náhradiek mlieka, ktoré sa distribuujú v sušenej forme a podávajú rozpustené v danom množstve tekutiny a ktoré sú určené na kŕmenie neodstavených prežúvavcov ako doplnok alebo náhradka postkolostrálneho mlieka pred ukončením odstavenia. d) Náhradky mlieka s obsahom rybej múčky určené pre neodstavené prežúvavé hospodárske zvieratá sa vyrábajú v zariadeniach, v ktorých sa nevyrábajú iné kŕmne zmesi pre prežúvavce a ktoré sú na tento účel schválené príslušným orgánom. Odchylne od uvedenej špecifickej podmienky môže výrobu iných kŕmnych zmesí pre prežúvavce v zariadeniach, v ktorých sa tiež vyrábajú náhradky mlieka s obsahom rybej múčky určené pre neodstavené prežúvavé hospodárske zvieratá, schváliť príslušný úrad po vykonaní inšpekcie na mieste, a za predpokladu, že sú splnené tieto podmienky: i) iné kŕmne zmesi určené pre prežúvavce sa musia počas skladovania, prepravy a balenia uchovávať v zariadeniach fyzicky oddelených od zariadení používaných v prípade voľne loženej rybej múčky a voľne ložených náhradiek mlieka s obsahom rybej múčky; ii) iné kŕmne zmesi určené pre prežúvavce sa musia vyrábať v zariadeniach, ktoré sú fyzicky oddelené od zariadení, kde sa vyrábajú náhradky mlieka s obsahom rybej múčky; iii) záznamy o nákupe a používaní rybej múčky a o predaji náhradiek mlieka obsahujúcich rybiu múčku musia byť príslušnému orgánu k dispozícii počas obdobia najmenej piatich rokov; iv) musí sa vykonávať pravidelný odber vzoriek iných kŕmnych zmesí určených pre prežúvavce a ich analýza s cieľom overiť neprítomnosť nepovolených zložiek živočíšneho pôvodu s použitím metód analýzy pri stanovení zložiek živočíšneho pôvodu na účely kontrol krmív stanovených v prílohe VI k nariadeniu (ES) č. 152/2009; frekvencia takéhoto odberu vzoriek a analýzy sa stanoví na základe hodnotenia rizika, ktoré vykoná prevádzkovateľ ako súčasť svojich postupov založených na zásadách HACCP; ich výsledky musia byť príslušnému orgánu k dispozícii počas obdobia najmenej piatich rokov; e) pred prepustením do voľného obehu v Únii dovozcovia zabezpečia, aby sa pri každej zásielke dovezených náhradiek mlieka s obsahom rybej múčky vykonala analýza v súlade s metódami analýzy pri stanovení zložiek živočíšneho pôvodu na účely kontrol krmív stanovených v prílohe VI k nariadeniu (ES) č. 152/2009 s cieľom overiť neprítomnosť nepovolených zložiek živočíšneho pôvodu. f) Etiketa na náhradkách mlieka s obsahom rybej múčky určených pre neodstavené prežúvavé hospodárske zvieratá musí byť jasne označená slovami „obsahuje rybiu múčku – nesmie sa používať na kŕmenie prežúvavcov s výnimkou neodstavených prežúvavcov“. g) Voľne ložené náhradky mlieka s obsahom rybej múčky určené pre neodstavené prežúvavé hospodárske zvieratá sa prepravujú vo vozidlách a nádobách, a skladujú v skladoch, ktoré sa nepoužívajú na prepravu resp. skladovanie iných krmív určených pre prežúvavce. Odchylne od uvedenej špecifickej podmienky sa vozidlá, nádoby a sklady, ktoré sa následne použijú na prepravu alebo skladovanie iných voľne ložených krmív určených pre prežúvavce, môžu použiť na prepravu alebo skladovanie voľne ložených náhradiek mlieka s obsahom rybej múčky určených pre neodstavené prežúvavé hospodárske zvieratá za podmienky, že sa takéto vozidlá a nádoby predtým vyčistili s cieľom zabrániť krížovej kontaminácii v súlade so zdokumentovaným postupom, ktorý predtým schválil príslušný orgán. Vždy, keď sa použije takýto postup, musí byť príslušnému orgánu k dispozícii zdokumentovaný záznam o takomto použití, a to najmenej počas obdobia dvoch rokov. h) V hospodárstvach s prežúvavcami sa zavedú opatrenia s cieľom zabrániť, aby sa náhradkami mlieka s obsahom rybej múčky kŕmili iné ako neodstavené prežúvavce. Príslušný orgán vypracuje zoznam hospodárstiev, v ktorých sa používajú náhradky mlieka s obsahom rybej múčky prostredníctvom systému predchádzajúcej notifikácie tohto hospodárstva alebo iného systému, ktorým sa zabezpečí dodržiavanie tejto špecifickej podmienky.“ x) Dopĺňa sa tento oddiel F: „ODDIEL F Špecifické podmienky uplatniteľné na výrobu a používanie spracovaných živočíšnych bielkovín získaných z chovaného hmyzu a kŕmnych zmesí s obsahom takýchto bielkovín určených na kŕmenie živočíchov akvakultúry Nasledujúce špecifické podmienky sa uplatňujú na výrobu a používanie spracovaných živočíšnych bielkovín získaných z chovaného hmyzu a kŕmnych zmesí s obsahom takýchto spracovaných živočíšnych bielkovín určených na kŕmenie živočíchov akvakultúry: a) Spracované živočíšne bielkoviny získané z chovaného hmyzu musia: i) byť vyrobené v spracovateľských zariadeniach schválených v súlade s článkom 24 ods. 1 písm. a) nariadenia (ES) č. 1069/2009 a zaoberajúcich sa výlučne výrobou produktov získaných z chovaného hmyzu a ii) byť vyrobené v súlade s požiadavkami stanovenými v kapitole II oddiele 1 prílohy X k nariadeniu (EÚ) č. 142/2011. b) Kŕmne zmesi obsahujúce spracované živočíšne bielkoviny získané z chovaného hmyzu sa musia vyrábať v zariadeniach, ktoré na daný účel schválil príslušný orgán a ktoré sa zaoberajú výlučne výrobou krmív pre živočíchy akvakultúry. Odchylne od tejto špecifickej podmienky: i) výroba kŕmnych zmesí obsahujúcich spracované živočíšne bielkoviny získané z chovaného hmyzu pre živočíchy akvakultúry v zariadeniach, v ktorých sa tiež vyrábajú kŕmne zmesi určené pre iné hospodárske zvieratá s výnimkou zvierat chovaných na kožušinu, môže byť schválená príslušným orgánom po tom, ako vykoná inšpekciu na mieste, a za predpokladu, že sú splnené tieto podmienky: — kŕmne zmesi určené pre prežúvavce sa musia vyrábať a pri skladovaní, preprave a balení uchovávať v zariadeniach, ktoré sú fyzicky oddelené od zariadení, kde sa vyrábajú a uchovávajú kŕmne zmesi pre neprežúvavce, — kŕmne zmesi určené pre živočíchy akvakultúry sa musia vyrábať a pri skladovaní, preprave a balení uchovávať v zariadeniach, ktoré sú fyzicky oddelené od zariadení, kde sa vyrábajú a uchovávajú kŕmne zmesi pre iné neprežúvavce, — záznamy s údajmi o nákupe a použití spracovaných živočíšnych bielkovín získaných z chovaného hmyzu a o predaji kŕmnych zmesí s obsahom takýchto bielkovín musia byť príslušnému orgánu k dispozícii počas obdobia najmenej piatich rokov, — mal by sa vykonávať pravidelný odber vzoriek kŕmnych zmesí určených pre hospodárske zvieratá s výnimkou živočíchov akvakultúry a ich analýza s cieľom overiť neprítomnosť nepovolených zložiek živočíšneho pôvodu s použitím metód analýzy pri stanovení zložiek živočíšneho pôvodu na účely kontrol krmív stanovených v prílohe VI k nariadeniu (ES) č. 152/2009, frekvencia takéhoto odberu vzoriek a analýzy sa stanoví na základe hodnotenia rizika, ktoré vykoná prevádzkovateľ ako súčasť svojich postupov založených na zásadách HACCP; ich výsledky musia byť príslušnému orgánu k dispozícii počas obdobia najmenej piatich rokov ii) špecifické povolenie na výrobu kompletných krmív z kŕmnych zmesí obsahujúcich spracované živočíšne bielkoviny získané z chovaného hmyzu sa nevyžaduje v prípade hospodárstiev s výrobou krmív na vlastné účely, ktoré spĺňajú tieto podmienky: — sú registrované príslušným orgánom ako hospodárstva s výrobou kompletných krmív z kŕmnych zmesí s obsahom spracovaných živočíšnych bielkovín získaných z chovaného hmyzu, — chovajú iba živočíchy akvakultúry a — kŕmne zmesi obsahujúce spracované živočíšne bielkoviny získané z chovaného hmyzu používané na ich výrobu obsahujú menej ako 50 % dusíkatých látok. c) Sprievodný obchodný doklad alebo prípadne zdravotné osvedčenie uvedené v článku 21 ods. 2 nariadenia (ES) č. 1069/2009 vzťahujúce sa na spracované živočíšne bielkoviny získané z chovaného hmyzu, a každá ich etiketa, musia byť jasne označené týmito slovami: ‚spracované bielkoviny z hmyzu sa nepoužívajú v krmive pre hospodárske zvieratá s výnimkou živočíchov akvakultúry a zvierat chovaných na kožušinu‘. Tieto slová musia byť jasne uvedené na označení kŕmnych zmesí s obsahom spracovaných živočíšnych bielkovín získaných z hmyzu: ‚obsahuje spracované živočíšne bielkoviny z neprežúvavcov – nesmie sa používať na kŕmenie hospodárskych zvierat s výnimkou živočíchov akvakultúry a zvierat chovaných na kožušinu‘.“ d) Kapitola V sa mení takto: i) oddiely A, B a C sa nahrádzajú takto: „ODDIEL A Tvorba zoznamov 1. Členské štáty sprístupňujú a vedú aktualizované zoznamy: a) bitúnkov registrovaných ako bitúnky, v ktorých sa nezabíjajú prežúvavce v súlade s kapitolou IV oddielom C písm. a) prvým odsekom, ako aj schválených bitúnkov, z ktorých možno získať krv produkovanú v súlade s kapitolou IV oddielom C písm. a) druhým, tretím a štvrtým odsekom, b) spracovateľských zariadení registrovaných ako zariadenia, ktoré spracúvajú výlučne krv neprežúvavcov v súlade s kapitolou IV oddielom C písm. c) prvým odsekom, ako aj schválených spracovateľských zariadení, kde sa vyrábajú krvné produkty v súlade s kapitolou IV oddielom C písm. c) druhým, tretím a štvrtým odsekom, c) bitúnkov, rozrábkarní a iných zariadení registrovaných ako zariadenia, v ktorých sa, v uvedenom poradí, nezabíjajú prežúvavce, nevykosťuje sa ani nerozrába mäso prežúvavcov a nemanipuluje s produktmi z prežúvavcov, z ktorých môžu byť získané vedľajšie živočíšne produkty určené na výrobu spracovaných živočíšnych bielkovín získaných z neprežúvavcov v súlade s kapitolou IV oddielom D písm. a) prvým odsekom, ako aj schválených bitúnkov, rozrábkarní a iných zariadení, z ktorých možno získať vedľajšie živočíšne produkty určené na výrobu spracovaných živočíšnych bielkovín získaných z neprežúvavcov v súlade s kapitolou IV oddielom D písm. a) druhým, tretím a štvrtým odsekom, d) spracovateľských zariadení registrovaných ako zariadenia, ktoré nespracúvajú vedľajšie živočíšne produkty z prežúvavcov v súlade s kapitolou IV oddielom D písm. c) prvým odsekom, ako aj schválených spracovateľských zariadení, kde sa vyrábajú spracované živočíšne bielkoviny získané z neprežúvavcov, ktoré fungujú v súlade s kapitolou IV oddielom D písm. c) druhým, tretím a štvrtým odsekom, e) schválených zariadení na výrobu kŕmnych zmesí, kde sa v súlade s kapitolou III oddielom B vyrábajú kŕmne zmesi s obsahom rybej múčky, hydrogenfosforečnanu vápenatého (dikalciumfosfátu) a fosforečnanu vápenatého (trikalciumfosfátu) živočíšneho pôvodu alebo krvné produkty získané z neprežúvavcov, f) schválených zariadení na výrobu kŕmnych zmesí, kde sa v súlade s kapitolou IV oddielom D písm. d) vyrábajú kŕmne zmesi obsahujúce spracované živočíšne bielkoviny získané z neprežúvavcov, ako aj schválených zariadení na výrobu kŕmnych zmesí, kde sa v súlade s kapitolou V oddielom E bodom 3 písm. b) bodom ii) vyrábajú výlučne kŕmne zmesi na vývoz z Únie alebo kŕmne zmesi na vývoz z Únie a kŕmne zmesi pre živočíchy akvakultúry, ktoré sa majú uviesť na trh, g) schválených zariadení na výrobu kŕmnych zmesí, kde sa v súlade s kapitolou IV oddielom E písm. d) vyrábajú náhradky mlieka s obsahom rybej múčky určené pre neodstavené prežúvavé hospodárske zvieratá, h) schválených zariadení na výrobu kŕmnych zmesí, kde sa v súlade s kapitolou IV oddielom F písm. b) vyrábajú kŕmne zmesi obsahujúce spracované živočíšne bielkoviny získané z chovaného hmyzu, i) skladov schválených v súlade s kapitolou III oddielom A bodom 3 alebo v súlade s kapitolou V oddielom E bodom 3 písm. d) tretím odsekom. 2. Členské štáty vedú aktualizované zoznamy hospodárstiev s výrobou krmív na vlastné účely registrovaných v súlade s kapitolou III oddielom B bodom 3, kapitolou IV oddielom D písm. d) bodom ii) a kapitolou IV oddielom F písm. b) bodom ii). ODDIEL B Preprava a skladovanie kŕmnych surovín a kŕmnych zmesí s obsahom produktov získaných z prežúvavcov 1. Voľne ložené kŕmne suroviny a voľne ložené kŕmne zmesi obsahujúce produkty získané z prežúvavcov s výnimkou tých, ktoré sú uvedené v nasledujúcich písmenách a) až d), sa prepravujú vo vozidlách a v nádobách, a skladujú v skladoch, ktoré sa nepoužívajú na prepravu a skladovanie krmiva určeného pre hospodárske zvieratá s výnimkou zvierat chovaných na kožušinu: a) mlieko, výrobky na báze mlieka, produkty získané z mlieka, mledzivo a výrobky z mledziva, b) hydrogenfosforečnan vápenatý (dikalciumfosfát) a fosforečnan vápenatý (trikalciumfosfát) živočíšneho pôvodu, c) hydrolyzované bielkoviny získané z koží a kožiek prežúvavcov, d) škvarený živočíšny tuk z prežúvavcov s maximálnou úrovňou nerozpustných nečistôt 0,15 % hmotnosti a deriváty vyrobené z takýchto tukov. 2. Odchylne od bodu 1 sa môžu vozidlá, nádoby a sklady, ktoré sa predtým použili na prepravu alebo skladovanie voľne ložených kŕmnych surovín a voľne ložených kŕmnych zmesí uvedených v uvedenom bode, použiť na prepravu alebo skladovanie krmiva určeného pre hospodárske zvieratá s výnimkou zvierat chovaných na kožušinu za podmienky, že boli predtým vyčistené s cieľom zabrániť krížovej kontaminácii v súlade so zdokumentovaným postupom, ktorý predtým schválil príslušný orgán. Vždy, keď sa použije takýto postup, pre príslušný orgán musí byť k dispozícii zdokumentovaný záznam o takomto použití najmenej počas obdobia dvoch rokov. ODDIEL C Výroba kŕmnych zmesí určených pre zvieratá chované na kožušinu alebo pre spoločenské zvieratá s obsahom produktov získaných z prežúvavcov alebo z neprežúvavcov 1. Kŕmne zmesi určené pre zvieratá chované na kožušinu alebo pre spoločenské zvieratá, ktoré obsahujú produkty získané z prežúvavcov, s výnimkou tých, ktoré sú uvedené v písmenách a) až d), sa nevyrábajú v zariadeniach, kde sa vyrába krmivo pre hospodárske zvieratá s výnimkou zvierat chovaných na kožušinu: a) mlieko, výrobky na báze mlieka, produkty získané z mlieka, mledzivo a výrobky z mledziva, b) hydrogenfosforečnan vápenatý (dikalciumfosfát) a fosforečnan vápenatý (trikalciumfosfát) živočíšneho pôvodu, c) hydrolyzované bielkoviny získané z koží a kožiek prežúvavcov, d) škvarený živočíšny tuk z prežúvavcov s maximálnou úrovňou nerozpustných nečistôt 0,15 % hmotnosti a deriváty vyrobené z takýchto tukov. 2. Kŕmne zmesi určené pre zvieratá chované na kožušinu alebo spoločenské zvieratá, ktoré obsahujú spracované živočíšne bielkoviny získané z neprežúvavcov, okrem rybej múčky, sa nevyrábajú v zariadeniach, kde sa vyrába krmivo pre hospodárske zvieratá s výnimkou zvierat chovaných na kožušinu alebo živočíchov akvakultúry.“ ii) oddiel D sa nahrádza takto: „ODDIEL D Použitie a skladovanie kŕmnych surovín a kŕmnych zmesí pre hospodárske zvieratá, ktoré obsahujú produkty získané z prežúvavcov, na farmách Použitie a skladovanie kŕmnych surovín a kŕmnych zmesí pre hospodárske zvieratá, ktoré obsahujú produkty získané z prežúvavcov s výnimkou tých, ktoré sú uvedené v písmenách a) až d), je zakázané na farmách, kde sa chovajú hospodárske zvieratá s výnimkou zvierat chovaných na kožušinu: a) mlieko, výrobky na báze mlieka, produkty získané z mlieka, mledzivo a výrobky z mledziva, b) hydrogenfosforečnan vápenatý (dikalciumfosfát) a fosforečnan vápenatý (trikalciumfosfát) živočíšneho pôvodu, c) hydrolyzované bielkoviny získané z koží a kožiek prežúvavcov, d) škvarený živočíšny tuk z prežúvavcov s maximálnou úrovňou nerozpustných nečistôt 0,15 % hmotnosti a deriváty vyrobené z takýchto tukov.“ iii) oddiel E sa nahrádza takto: „ODDIEL E Vývoz spracovaných živočíšnych bielkovín a produktov s obsahom takýchto bielkovín 1. Vývoz spracovaných živočíšnych bielkovín získaných z prežúvavcov alebo spracovaných živočíšnych bielkovín získaných z prežúvavcov a neprežúvavcov sa schvaľuje, iba ak sú splnené tieto podmienky: a) Spracované živočíšne bielkoviny sa prepravujú v zapečatených nádobách priamo zo spracovateľského výrobného zariadenia na miesto výstupu z územia Únie, ktoré musí byť hraničnou inšpekčnou stanicou uvedenou v prílohe I k rozhodnutiu Komisie 2009/821/ES (*1). Pred odchodom z územia Únie prevádzkovateľ zodpovedný za zabezpečenie dopravy spracovaných živočíšnych bielkovín informuje príslušný orgán na hraničnej inšpekčnej stanici o príchode zásielky na miesto výstupu. b) Zásielka je sprevádzaná riadne vyplneným obchodným dokladom vypracovaným v súlade so vzorom stanoveným v kapitole III bode 6 prílohy VIII k nariadeniu (EÚ) č. 142/2011 a vydaným z integrovaného počítačového veterinárneho systému (TRACES) zavedeného rozhodnutím Komisie 2004/292/ES (*2). V tomto obchodnom doklade musí byť hraničná inšpekčná stanica označená ako miesto výstupu v kolónke I.28. c) Keď zásielka príde na miesto výstupu, príslušný orgán hraničnej inšpekčnej stanice overí plombu každej nádoby predloženej na hraničnej inšpekčnej stanici. Odchylne, na základe analýzy rizika, príslušný orgán hraničnej inšpekčnej stanice sa môže rozhodnúť overiť pečať nádoby na základe náhodného výberu. Ak výsledok overenia pečate nie je uspokojivý, zásielka musí byť zničená alebo sa musí odoslať späť do zariadenia pôvodu. Príslušný orgán hraničnej inšpekčnej stanice informuje prostredníctvom systému TRACES príslušný orgán zodpovedný za zariadenie pôvodu o príchode zásielky na miesto výstupu a prípadne o výsledkoch overenia pečate a o akomkoľvek prijatom nápravnom opatrení. d) Príslušný orgán zodpovedný za zariadenie pôvodu vykonáva pravidelné úradné kontroly s cieľom overiť, či sa správne vykonávajú písmená a) a b) a či v súvislosti s každou zásielkou spracovaných živočíšnych bielkovín z prežúvavcov určenou na vývoz bolo doručené od príslušného orgánu hraničnej inšpekčnej stanice prostredníctvom systému TRACES potvrdenie o vykonanej kontrole na mieste výstupu. 2. Bez toho, aby bol dotknutý bod 1, vývoz produktov s obsahom spracovaných živočíšnych bielkovín získaných z prežúvavcov sa zakazuje. Odchylne, tento zákaz sa však nevzťahuje na spracované krmivo pre spoločenské zvieratá s obsahom spracovaných živočíšnych bielkovín získaných z prežúvavcov, ktoré: a) bolo spracované v schválených prevádzkarniach vyrábajúcich krmivo pre spoločenské zvieratá v súlade s článkom 24 nariadenia (ES) č. 1069/2009 a b) je zabalené a označené v súlade s právnymi predpismi Únie. 3. Vývoz spracovaných živočíšnych bielkovín získaných z neprežúvavcov alebo kŕmnych zmesí s obsahom takýchto bielkovín sa schvaľuje, iba ak sú splnené tieto podmienky: a) spracované živočíšne bielkoviny získané z neprežúvavcov sa vyrábajú v spracovateľských zariadeniach, ktoré spĺňajú požiadavky kapitoly IV oddielu D písm. c), b) kŕmne zmesi obsahujúce spracované živočíšne bielkoviny získané z neprežúvavcov sa vyrábajú v zariadeniach na výrobu kŕmnych zmesí, ktoré: i) vyrábajú v súlade s kapitolou IV oddielom D písm. d) alebo ii) získavajú spracované živočíšne bielkoviny použité v kŕmnych zmesiach určených na vývoz v spracovateľských zariadeniach, ktoré sú v súlade s písmenom a) buď: — určené výlučne na výrobu kŕmnych zmesí na vývoz z Únie a sú na tento účel schválené príslušným orgánom alebo — sú určené výlučne na výrobu kŕmnych zmesí na vývoz z Únie a na výrobu kŕmnych zmesí pre živočíchy akvakultúry, ktoré sa majú uviesť na trh v Únii, a na tento účel schválené príslušným orgánom. c) Kŕmne zmesi obsahujúce spracované živočíšne bielkoviny získané z neprežúvavcov sú zabalené a označené v súlade s právnymi predpismi Únie alebo právnymi požiadavkami dovážajúcej krajiny. V prípade, že kŕmne zmesi obsahujúce spracované živočíšne bielkoviny získané z neprežúvavcov nie sú označené v súlade s právnymi predpismi Únie, na etikete sa uvádzajú tieto slová: „obsahuje spracované živočíšne bielkoviny z neprežúvavcov“. d) Voľne ložené spracované živočíšne bielkoviny získané z neprežúvavcov a voľne ložené kŕmne zmesi s obsahom takýchto bielkovín, a určené na vývoz z Únie, sa prepravujú vo vozidlách a nádobách a skladujú v skladoch, ktoré sa nepoužívajú na prepravu alebo skladovanie krmiva určeného na uvedenie na trh a na kŕmenie prežúvavých a neprežúvavých hospodárskych zvierat s výnimkou živočíchov akvakultúry. Záznamy o type prepravených alebo skladovaných produktov sú príslušnému orgánu k dispozícii počas obdobia najmenej dvoch rokov. Odchylne od odseku 1 sa môžu vozidlá, nádoby a sklady, ktoré sa predtým použili na prepravu alebo skladovanie voľne ložených spracovaných živočíšnych bielkovín získaných z neprežúvavcov a voľne ložených kŕmnych zmesí s obsahom takýchto bielkovín a určených na vývoz z Únie, následne použiť na prepravu alebo skladovanie krmiva, ktoré sa má uviesť na trh a je určené na kŕmenie prežúvavcov alebo neprežúvavých hospodárskych zvierat s výnimkou živočíchov akvakultúry za podmienky, že boli predtým vyčistené s cieľom zabrániť krížovej kontaminácii v súlade so zdokumentovaným postupom, ktorý predtým schválil príslušný orgán. Vždy, keď sa použije takýto postup, musí byť príslušnému orgánu k dispozícii zdokumentovaný záznam o takomto použití, a to najmenej počas obdobia dvoch rokov. Sklady, v ktorých sa skladujú voľne ložené spracované živočíšne bielkoviny získané z neprežúvavcov a voľne ložené kŕmne zmesi s obsahom takýchto bielkovín podľa podmienok stanovených v písm. d) druhom odseku, schvaľuje príslušný orgán na základe overenia ich súladu s požiadavkami uvedenými v uvedenom odseku. 4. Odchylne od bodu 3 sa podmienky stanovené v uvedenom bode nevzťahujú na: a) krmivo pre spoločenské zvieratá, ktoré obsahuje spracované živočíšne bielkoviny získané z neprežúvavcov a ktoré bolo spracované v schválených prevádzkarniach vyrábajúcich krmivo pre spoločenské zvieratá v súlade s článkom 24 nariadenia (ES) č. 1069/2009 a je zabalené a označené v súlade s právnymi predpismi Únie, b) rybiu múčku za predpokladu, že je vyrobená v súlade s touto prílohou, c) spracované živočíšne bielkoviny získané z chovaného hmyzu za predpokladu, že sú vyrobené v súlade s touto prílohou, d) kŕmne zmesi neobsahujúce žiadne iné spracované živočíšne bielkoviny než rybiu múčku a spracované živočíšne bielkoviny získané z chovaného hmyzu za predpokladu, že sú vyrobené v súlade s touto prílohou, e) spracované živočíšne bielkoviny získané z neprežúvavcov určené na výrobu krmiva pre spoločenské zvieratá alebo organických hnojív a prostriedkov na skvalitnenie pôdy v tretej krajine určenia za predpokladu, že pred vývozom vývozca zabezpečí, aby bola každá zásielka spracovaných živočíšnych bielkovín analyzovaná v súlade s metódou analýzy uvedenou v bode 2.2 prílohy VI k nariadeniu (ES) č. 152/2009 s cieľom overiť neprítomnosť zložiek pochádzajúcich z prežúvavcov. (*1) Rozhodnutie Komisie 2009/821/ES z 28. septembra 2009, ktorým sa zostavuje zoznam schválených hraničných inšpekčných staníc, ustanovujú určité pravidlá o inšpekciách vykonávaných veterinárnymi odborníkmi Komisie a ustanovujú veterinárne jednotky v TRACES (Ú. v. EÚ L 296, 12.11.2009, s. 1)." (*2) Rozhodnutie Komisie 2004/292/ES z 30. marca 2004 o zavedení systému Traces a o zmene rozhodnutia 92/486/EHS (Ú. v. EÚ L 94, 31.3.2004, s. 63).“"